მარამბიჯი
მარამბიჯი (ინგლ. Murrumbidgee River) — მდინარე ავსტრალიიის სამხრეთ-აღმოსავლეთ ნაწილში, მდინარე მურეის მარჯვენა შენაკადი. წარმოადგენს ახალი სამხრეთ უელსისა და ფედერალური ტერიტორიის მთავარ მდინარეს. სიგრძე 1485 კმ, აუზის ფართობი დაახლ. 81 629,68 კმ². სათავე აქვს ავსტრალიის ალპების ჩრდილოეთ შტოქედებზე, მიედინება ვაკეზე. მთავარი შენაკადია მდინარე ლაკლანი (მარჯვ.). მარამბიჯზე აშენებულია წყალსაცავი და ჰესი. წყლის საშუალო ხარჯი ქალაქ ბალრანალდთან 77 მ³/წმ. იყენებენ სარწყავად. წვიმების დროს სანაოსნოა ქალაქ უოგა-უოგომდე, მშრალი სეზონების დროს ზოგჯერ შრება. ადგილობრივი აბორიგენების ენაზე, მარამბიჯი ნიშნავს „დიდ წყალს“.